Klassík í Vatnsmýrinni : " Lifðu í núinu , lifðu í eilífðinni " Þann 21. mars kl. 20.00 flytja þær Helga Rós Indriðadóttir sópran og Guðrún Dalía Salómonsdóttir dagskrá með yfirskriftinni “ Lifðu í núinu , lifðu í eilífðinni ” . Á efnisskránni eru sönglög eftir Victor Ullmann og þau tónskáld sem höfðu mest áhrif á hann , Arnold Schönbe Helga Rós Indriðadóttir stundaði söngnám við Tónlistarskólann í Reykjavík og Tónlistarháskólann í Stuttgart og var um árabil fastráðin við óperuna í Stuttgart . Árið 2014 söng hún hlutverk Elisabettu í uppsetningu Íslensku óperunnar á Don Carlo eftir Verdi . Guðrún Dalía Salomónsdóttir stundaði nám við Tónlistarskólann í Reykjavík og Tónlistarháskólann í Stuttgart . Hún kemur reglulega fram sem einlei ... kari , tekur þátt í flutningi kammertónlistar og leikur með söngvurum , en samstarf þeirra Helgu Rósar hófst árið 2008 og ári seinna gáfu þær út geisladisk með sönglögum Jórunnar Viðar . Viktor Ullmann fæddist í Póllandi en fjölskyldan fluttist til Austurríkis þar sem Ullmann stundaði tónlistarnám hjá Arnold Schönberg sem kom honum í kynni við Alexander Zemlinsky . Ullmann var framúrskarandi píanisti en starfaði mest sem hjómsveitarstjóri , lengst af í Prag . Viktor Ullmann var fluttur til Theresienstadt í september 1942 og tekinn af lífi í Auschwitz árið 1944 . Stóran hluta verka sinna samdi hann í fangabúðunum , þar á meðal óperuna " Der Kaiser von Atlantis " . Arnold Schönberg er talinn eitt áhrifamesta tónskáld 20. aldar . Hann var að miklu leyti sjálfmenntaður en var líkt og Zemlinsky , kennari hans í tónsmíðum , til að byrja með undir rómantískum áhrifum Brahms og Wagner , en umbylti síðar með þróun tólftónatækninnar tónsmíðum hins vestræna heims . Alexander von Zemlinsky tengdist Schönberg vina - og fjölskylduböndum og var í raun eini kennari hans . Zemlinsky átti mikilli velgengni að fagna sem hljómsveitarstjóri auk þess að fást við tónsmíðar og kennslu . Við upphaf seinna stríðsins flutti hann til bandaríkjanna og starfaði þar til dauðadags 1942 . Aðgangseyrir er 2.500 kr en 1.500 kr fyrir eldri borgara og öryrkja , ókeypis fyrir nemendur og gesti 20 ára og yngri .